Ernst Cassirer

Ernst Cassirer, nado en Breslau o 28 de xullo de 1874 e finado en Nova York o 13 de abril de 1945, foi un filósofo de orixe prusiana, cidadán sueco dende 1939. Exerceu a docencia na Universidade de Hamburgo. Aliñado na dirección neokantiana da escola de Marburgo, tratou os problemas gnoseolóxicos e epistemolóxicos no sentido do idealismo crítico.Ferrater Mora, José: Diccionario de Filosofía ancestral de los años 1800 (2001) Editorial Atlante, México D.F, páx. 73

Foi coñecido pola súa obra Filosofía das formas simbólicas do campo da filosofía da cultura. Tamén realizou contribucións á epistemoloxía, á filosofía da ciencia e á historia da filosofía.

 Traxectoria 
Cassirer naceu en Breslau, Silesia. Fillo do comerciante xudeu alemán Eduard Cassirer, pertencía a unha das xeracións máis brillantes do pensamento europeo. En 1892 comezou a estudar dereito, mais axiña pasou a estudar literatura alemá e filosofía na Universidade de Berlín. A partir de 1896 cambiouse á Universidade de Marburgo, onde se adscribiu ao neokantismo. En 1899 doutorouse baixo a tutela de Paul Natorp cun traballo sobre Descartes titulado Kritik der mathematischen und naturwissenschaftlichen Erkenntnis.

En 1902 casou coa súa prima Toni Bony, coa que tivo tres fillos. O seu traballo sobre o sistema de Leibniz foi premiado dúas veces, mais en moitas universidades non foi aceptado como Habilitation (máximo grao académico que se pode lograr en moitos países europeos). En 1906 alcanzou este grao en Berlín co seu estudo sobre o problema do coñecemento: Das Erkenntnisproblem in der Philosophie und Wissenschaft der neueren Zeit. Durante os seguintes trece anos foi profesor en Berlín e asentou as bases da súa teoría do coñecemento.

Tivo que exiliarse coa chegada ao poder de Hitler. Entre 1933 e 1935 traballou como profesor na universidade de Oxford, e entre 1935 e 1941 pasou á universidade de Göteborg en Suecia, aproveitando a neutralidade dese país na guerra. Mentres a guerra se desenvolvía, considerou con bo criterio que Suecia deixaba de ser un refuxio seguro, e exiliouse nos Estados Unidos. Foi rexeitado pola universidade Harvard, mais finalmente puido traballar en Yale entre 1941 e 1943, e na universidade de Columbia, en Nova York, dende 1943 ata o seu falecemento.

 Filosofía 
Colaborou na famosa edición kantiana a principios de século, cunha introdución que se converteu nunha referencia (Kant). Logo centrouse en dous momentos fundamentais da civilización europea, o Renacemento e a Ilustración, con dúas monografías que son clásicas, e colaborou co Instituto Warburg. Tivo unha polémica pública, en Davos, con Heidegger, aínda que a familia deste non deixou que se publicase a controversia. Para Cassirer, o home é un “animal simbólico” que emprega símbolos para configurar o mundo cultural. Neste sistema de símbolos é onde se manifesta o espírito humano expresándose na linguaxe, o mito, a relixión e a ciencia. En Cassirer a Crítica da razón (que xa realizara Kant) convértese nunha Crítica da cultura.

 Obra 
 Leibniz' System in seinen wissenschaftlichen Grundlagen, 1902
 Der kritische Idealismus und die Philosophie des "gesunden Menschenverstandes", 1906.
 Das Erkenntnisproblem in der Philosophie und Wissenschaft der neueren Zeit. (1: 1906; 2: 1907; 3: Die nachkantischen Systeme, 1920; 4: Von Hegels Tod bis zur Gegenwart (1832–1932), 1957).
 Substanzbegriff und Funktionsbegriff. Untersuchungen über die Grundfragen der Erkenntniskritik. 1910.
 Freiheit und Form. Studien zur deutschen Geistesgeschichte, 1916.
 Kants Leben und Lehre, 1918. 
 Zur Einstein'schen Relativitätstheorie. Erkenntnistheoretische Betrachtungen, 1921.
 Idee und Gestalt. Goethe, Schiller, Hölderlin, Kleist, 1921
 Philosophie der symbolischen Formen. (1. Die Sprache, 1923; 2. Das mythische Denken, 1925; 3. Phänomenologie der Erkenntnis, 1929).
 Sprache und Mythos. Ein Beitrag zum Problem der Götternamen, 1925 (logo en: Wesen und Wirkung des Symbolbegriffs, Darmstadt, WBG, 1994).
 Individuum und Kosmos in der Philosophie der Renaissance, 1927
 Die Idee der republikanischen Verfassung, 1929. Discurso na Universidade.
 Die Philosophie der Aufklärung, 1932.
 Determinismus und Indeterminismus in der modernen Physik, 1937.
 Axel Hägerström: Eine Studie zur Schwedischen Philosophie der Gegenwart, 1939.
 Zur Logik der Kulturwissenschaften, 1942.
 An Essay on Man, 1944. (Was ist der Mensch? Versuch einer Philosophie der menschlichen Kultur, 1960) 
 The Myth of the State, 1946. (Vom Mythus des Staates, 1949).
 Symbol, Mythos and Culture. Essays and Lectures, 1935-1945, New Haven, Yale University, 1979

 Notas 

 Véxase tamén 

 Bibliografía 
 P. A. Schilpp, The Philosophy of Ernst Cassirer, Nova York, 1958, or. 1949.
 John Michael Krois, Cassirer: Symbolic Forms and History, 1987.
 L. Garagalza, Hermenéutica del lenguaje en E. Cassirer, Universidad de Deusto, 1989. 
 J. Seidengart (dir.), Ernst Cassirer, de Marbourg à New York. L'itinéraire philosophique, Le Cerf, 1990. Encuentro de 1988 en Nanterre.
 Michael Friedman, A Parting of the Ways: Carnap, Cassirer, and Heidegger, 2000 excerpt and text search
 William Schultz, Cassirer & Langer on Myth, 2000 excerpt and text search
 Edward Skidelsky, Ernst Cassirer: The Last Philosopher of Culture, Princeton University Press, 2008 ISBN 978-0-691-13134-4. excerpt and text search
 Jeffrey Andrew Barash, The Symbolic Construction of Reality: The Legacy of Ernst Cassirer, 2008 excerpt and text search
 Peter Eli Gordon, Continental Divide: Heidegger, Cassirer, Davos, 2010.

 Ligazóns externas 
 Historia da familia Cassirer
 Ernst Cassirer biographic entry
 Voz Ernst Cassirer en Philosophica: enciclopedia filosófica online 
 Familia de Cassirer
 Bibliografía da obra de Cassirer en uni-hamburg.de 
 Cassirer Studies 
 Ernst Cassirer Papers. General Collection, Beinecke Rare Book and Manuscript Library, Yale University, New Haven, xaneiro 2001
Information Philosopher on Ernst Cassirer on Free Will
 Ernst-Cassirer-Arbeitsstelle, Universidade de Hamburgo
 Digitalizado en Internet Archive
 Ernst Cassirer por Michael Friedman
 John Michael Krois: Zum Lebensbild Ernst Cassirers (1874–1945) . En: uni-hamburg.de, consultado o 10 de xuño de 2010
 Oliver Müller: Das Deutsche ist europäisch en Die Zeit, 4 de xaneiro de 2007
 Gerhild Tesak: Artikel "Ernst Cassirer" im UTB-Online-Wörterbuch Philosophie
 Helmut Zenz: Ernst Cassirer im Internet. 2003

Categoría:Nados en Wrocław
Categoría:Nados en 1874
Categoría:Finados en 1945
Categoría:Filósofos de Alemaña
Categoría:Escritores de Alemaña
Categoría:Escritores en lingua alemá
Categoría:Escritores en lingua inglesa